ÁLTALÁNOS INDOKOLÁS
a „ Szép környezet” cím alapításáról szóló rendelethez

A települési önkormányzat feladatkörében eljárva törvény által nem szabályozott helyi társadalmi viszonyok rendelkezésére rendeletet alkotnak, melyre Magyarország Alaptörvénye 32. cikk (2) bekezdése ad felhatalmazást. 
A helyi önkormányzatokról szóló 1990. évi LXV. törvény 8.§. (5) bekezdése értelmében a települési önkormányzat a feladatai körében támogatja a lakosság önszerveződő közösségeit, azok tevékenységét, valamint a 8.§.(1) bekezdése értelmében gondoskodik a környezet védelméről, az egészséges életmód közösségi feltételeinek elősegítéséről. 

A települési közösségi élet alakítása, formálása érdekében a helyi önkormányzatokról szóló törvény 1. §. (6) bekezdés a.) pontja lehetőséget biztosít a helyi önkormányzatok részére elismerő cím alapítására.

A rendelet-tervezet szerint azon példaértékűen gondozott ingatlan tulajdonosok, használók, társasházi, lépcsőházi közösségek elismerésére helyezi a hangsúlyt, akik anyagi háttértől függetlenül fáradoznak környezetük rendezettségéért, tisztaságáért, ötletes kerteket alakítanak ki, melyek gaz és elsősorban is parlagfű mentesek, gondozottak szépítve ezzel városunkat, valamint a környezettudatos magatartás is megjelenik tevékenységükben.
A verseny célja, hogy egy olyan folyamatot indítson el, melynek során a jutalmazottak példáján mások is kedvet kapjanak környezetük szépítésére, gondozására.
